《诞日邓宪副子几贺以诗次韵》
明代·钟芳

宦海蓬飘四七年，韶华催老鬓华鲜。弧辰重值涒滩岁，蠕息终惭咫尺天。

组绶倦抛依老圃，林皋遍赏学游仙。何当更作香山会，同和阳春白雪篇。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。